《和单君范古意六首·圃》
宋代·陈著

学圃盍如何，先说畦菜法。
栽种及天阴，灌溉须雨歇。
更欲树花果，古方难泯灭。
不见郭橐驼，纖悉传以列。
于以供釜烹，于以佐杯勺。
颇疑鲁夫子，却鄙樊迟拙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。